CELEX: 62018CN0731
Language: el
Date: 2018-11-23 00:00:00
Title: Υπόθεση C-731/18 P: Αναίρεση που άσκησε στις 23 Νοεμβρίου 2018 η Bank for Development and Foreign Economic Affairs (Vnesheconombank) κατά της αποφάσεως που εξέδωσε το Γενικό Δικαστήριο (έκτο τμήμα) στις 13 Σεπτεμβρίου 2018 στην υπόθεση T-737/14, Vnesheconombank (VEB) κατά Συμβουλίου

18.2.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 65/25
            
         
      Αναίρεση που άσκησε στις 23 Νοεμβρίου 2018 η Bank for Development and Foreign Economic Affairs (Vnesheconombank) κατά της αποφάσεως που εξέδωσε το Γενικό Δικαστήριο (έκτο τμήμα) στις 13 Σεπτεμβρίου 2018 στην υπόθεση T-737/14, Vnesheconombank (VEB) κατά Συμβουλίου
      (Υπόθεση C-731/18 P)
      (2019/C 65/33)
      Γλώσσα διαδικασίας: η ισπανική
      
         Διάδικοι
      
      
         Αναιρεσείουσα: Bank for Development and Foreign Economic Affairs (Vnesheconombank) (εκπρόσωποι: J. Viñals Camallonga και J. Iriarte Ángel, abogados)
      
         Λοιποί διάδικοι στην αναιρετική διαδικασία: Συμβούλιο της Ευρωπαϊκής Ένωσης, Ευρωπαϊκή Επιτροπή
      
         Αιτήματα
      
      Η αναιρεσείουσα ζητεί από το Δικαστήριο:
      
                  —
               
               
                  να ακυρώσει την απόφαση του Γενικού Δικαστηρίου (έκτο τμήμα) της 13ης Σεπτεμβρίου 2018 στην υπόθεση T-737/14·
               
            
                  —
               
               
                  να αποφανθεί οριστικώς επί της διαφοράς δεχόμενο τα αιτήματα της προσφεύγουσας, νυν αναιρεσείουσας, στην επίδικη υπόθεση, ήτοι: να ακυρώσει το άρθρο 1 της Αποφάσεως 2014/512/ΚΕΠΠΑ (1) της 31ης Ιουλίου 2014, το άρθρο 5 του κανονισμού (ΕΕ) 833/2014 (2) της 31ης Ιουλίου 2014, το νέο άρθρο 1 σύμφωνα με την Απόφαση 2014/659/ΚΕΠΠΑ (3) της 8ης Σεπτεμβρίου 2014 και το νέο άρθρο 5 σύμφωνα με τον κανονισμό (ΕΕ) 960/2014 (4) της 8ης Σεπτεμβρίου 2014, καθόσον αφορούν τη VEB, και να διαγράψει την επωνυμία της από τα αντίστοιχα παραρτήματα των ως άνω διατάξεων στα οποία περιέχεται·
               
            
                  —
               
               
                  να καταδικαστεί το Συμβούλιο στα δικαστικά έξοδα και των δύο βαθμών.
               
            
         Λόγοι αναιρέσεως και κύρια επιχειρήματα
      
      Προς στήριξη της αναιρέσεώς της, η αναιρεσείουσα προβάλλει τέσσερις λόγους:
      
                  1.
               
               
                  Πλάνη περί το δίκαιο, καθόσον με την απόφαση κρίθηκε εσφαλμένως ότι το Συμβούλιο τήρησε την υποχρέωσή του αιτιολογήσεως.
               
            
                  2.
               
               
                  Πλάνη περί το δίκαιο, καθόσον με την απόφαση κρίθηκε εσφαλμένως ότι δεν συντρέχει πρόδηλο σφάλμα εκτιμήσεως των πραγματικών περιστατικών στα οποία στηρίζονται οι σχετικές διατάξεις των προσβαλλομένων πράξεων, πράγμα που συνιστά επίσης κατάχρηση εξουσίας.
               
            
                  3.
               
               
                  Πλάνη περί το δίκαιο, καθόσον με την απόφαση κρίθηκε εσφαλμένως ότι δεν προβλήθηκε το δικαίωμα στην αποτελεσματική ένδικη προστασία.
               
            
                  4.
               
               
                  Πλάνη περί το δίκαιο, καθόσον με την απόφαση κρίθηκε εσφαλμένως ότι δεν προσβλήθηκε το δικαίωμα της VEB στην ιδιοκτησία, πράγμα που συνιστά επίσης παραβίαση της αρχής της ισότητας.
               
            
         (1)  Απόφαση 2014/512/ΚΕΠΠΑ του Συμβουλίου, της 31ης Ιουλίου 2014, σχετικά με περιοριστικά μέτρα λόγω ενεργειών της Ρωσίας που αποσταθεροποιούν την κατάσταση στην Ουκρανία (ΕΕ 2014, L 229, σ. 13).
      
         (2)  Κανονισμός (ΕΕ) 833/2014 του Συμβουλίου, της 31ης Ιουλίου 2014, σχετικά με περιοριστικά μέτρα λόγω ενεργειών της Ρωσίας που αποσταθεροποιούν την κατάσταση στην Ουκρανία (ΕΕ 2014, L 229, σ. 1).
      
         (3)  Απόφαση 2014/659/ΚΕΠΠΑ του Συμβουλίου, της 8ης Σεπτεμβρίου 2014, για την τροποποίηση της απόφασης 2014/512/ΚΕΠΠΑ σχετικά με περιοριστικά μέτρα λόγω ενεργειών της Ρωσίας που αποσταθεροποιούν την κατάσταση στην Ουκρανία (ΕΕ 2014, L 271, σ. 54).
      
         (4)  Κανονισμός (ΕΕ) 960/2014 του Συμβουλίου, της 8ης Σεπτεμβρίου 2014, για την τροποποίηση του κανονισμού (ΕΕ) αριθ. 833/2014 σχετικά με περιοριστικά μέτρα λόγω ενεργειών της Ρωσίας που αποσταθεροποιούν την κατάσταση στην Ουκρανία (ΕΕ 2014, L 271, σ. 3).